|  |  |  |
| --- | --- | --- |
| **Bókartitill** | **Höfundur** | **Um bókina í mjög stuttu máli! Tekið af netinu 18. jan. 25** |
| **Vatn á blómin** | Valérie Perrin  Þýð: Kristín Jónsdóttir (úr frönsku). | Hrífandi saga um sorg og seiglu, einmanaleika og lífsfyllingu, móðurást og vináttu; trúna á hið fallega og góða í lífinu, sama hvað. |
| **Duna: Saga kvikmyndagerðarkonu** | [Kristín Svava Tómasdóttir](https://www.forlagid.is/hofundar/kristin-svava-tomasdottir/), [Guðný Halldórsdóttir](https://www.forlagid.is/hofundar/gudny-halldorsdottir/), [Guðrún Elsa Bragadóttir](https://www.forlagid.is/hofundar/gudrun-elsa-bragadottir/). | Guðný Halldórsdóttir er afkastamesta kvikmyndagerðarkona þjóðarinnar. Eftir hana liggja ástsælar gamanmyndir eins og Stella í orlofi og Karlakórinn Hekla en einnig dramatískar myndir á borð við Ungfrúna góðu og Húsið og Veðramót, auk fjölda heimildarmynda og sjónvarpsþátta.  Bókin er sprenghlægileg en dagsönn og heiðarleg. |
| **Einmana –** tengsl og tilgangur í heimi vaxandi einsemdar | Aðalbjörg Stefanía Helgadóttir | „Einmana fjallar um hver verða einmana og hvenær og af hverju. Rauði þráðurinn er sá að reyna að finna leiðir til þess að takast á við einmanaleikann og reyna að lifa með honum og líða vel. Og að finna tilgang með lífinu þó að við séum einmana“ (vitnað í höfundinn). |
| **Vending – vínlaus lífsstíll** | Gunnar Hersveinn | Bók fyrir fólk sem vill endurmóta líf sitt, velja sér gildi, efla kosti og dempa ókosti. Fólk sem vill tileinka sér vínlausan lífsstíl, bæta sjálfsskilning og ná árangri. Bókin fjallar um hvað þarf til þegar venda á kvæði sínu í kross |
| **Frá Hollywood til heilunar: Að vakna til betra lífs** | Guðný Þórunn Magnúsdóttir, Jóhanna Jónas | Jóhanna Jónas naut velgengni sem leikkona en skipti svo alveg um pól og starfar nú sem eftirsóttur orkuheilari og kennari.  Áhrifamikil frásögn af lífshlaupi Jóhönnu, sem ung að árum þurfti að kljást við ótal erfiðar áskoranir og áföll. |
| **Geðhvörf fyrir byrjendur - hvernig heldur þú jafnvæginu?** | Anders Thorkil Backgaard  Guðmunda Sirrý Arnardóttir  Glenni Marie Almer  Maj Vinberg  Þýð: Herdís Magnea Hübner (úr dönsku). | Myndskreytt handbók sem svarar ýmsum spurningum fólks með nýgreind geðhvörf og aðstandenda þeirra.  Bókin leggur áherslu á von, lífsgæði, tilgang með lífinu, valdeflingu notenda og leiðir til bata. |
| **Börn í Reykjavík** | Guðjón Friðriksson | Einstæður fjársjóður handa öllum þeim sem hafa verið börn og eru það kannski enn, þeim sem eiga börn eða sinna börnum, og öllum þeim sem hafa áhuga á hinum gríðarlegu breytingum sem orðið hafa á íslensku samfélagi undanfarin 150 ár. Bókin er tekin saman í tilefni 100 ára afmælis Barnavinafélagsins Sumargjafar. |
| **Móðurást: Draumþing** | Kristín Ómarsdóttir | Á sinn einstaka hátt heldur Kristín hér áfram að segja skáldaða sögu Oddnýjar Þorleifsdóttur langömmu sinnar á ofanverðri nítjándu öld. Oddný er á fimmtánda ári en rígheldur í bernskuna. Jónsmessugleði Setselju frænku hennar opnar augu hennar fyrir seiðandi heimi fullorðinna kvenna. Fyrsta bindi sögunnar, *Oddný*, hlaut Fjöruverðlaunin 2024. |
| **Listdans á Íslandi** | Ingibjörg Björnsdóttir | Listdans á Íslandi á sér langa sögu sem hér er sögð í fyrsta sinn á bók, allt frá því að fyrstu leikkonur Leikfélags Reykjavíkur leituðu sér menntunar í dansi til Kaupmannahafnar og þar til Íslenski dansflokkurinn náði að sanna mikilvægi sitt og listrænan styrk.  Til gamans: Móðir Gunnvarar, Kristín Kristinsdóttir, var ballettdansari á árum áður og dansaði í mörgum sýningum. Hún kemur fram í bókinni. |
| **Óvæntur ferðafélagi** | Eiríkur Bergmann | Höfundur fær skyndilega alvarlegan kvilla, severe tinnitus disorder, sem er ólæknandi suð fyrir eyrum. Eiríkur gaf kvillanum nafnið Tína og fór að halda dagbók um ástandið. Bókin er ferðasaga í mörgum skilningi. Um ferðalagið með Tínu, frá ótta til sáttar, lífsferðalag frá ungdómsárum til þroska. Svo eru hér líka frásagnir af eiginlegum ferðum, en starfs síns vegna hefur Eiríkur ferðast víða um heimskringluna og upplifað fleira en flestir fá að era í sínum störfum. |
| **Í skugga trjánna** | Guðrún Eva Mínervudóttir | Þetta er skáldævisaga í anda Skeggs Raspútíns sem kom fyrst út árið 2016 og hlaut frábærar viðtökur bæði lesenda og gagnrýnenda. Guðrún Eva tekst hér á við veruleikann af einlægni og áræðni, svo úr verður áhrifamikil saga – full af húmor, hlýju og skáldlegri visku |
| **Hildur** | [Satu Rämö](https://www.forlagid.is/hofundar/satu-ramo/)  Þýð: Erla Elíasdóttir Völudóttir | Mögnuð og æsispennandi glæpasaga sem gerist að vetri til á Vestfjörðum – þar sem snjórinn og myrkrið geyma ógnvænleg leyndarmál.  Satu Rämö er finnsk en hefur búið lengi á Íslandi. *Hildur* er hennar fyrsta glæpasaga og sló í gegn í Finnlandi. |
| **Mennska** | [Bjarni Snæbjörnsson](https://www.forlagid.is/hofundar/bjarni-snaebjornsson/) | Bókin er sjálfævisöguleg og baráttusaga. Um togstreitu höfundar að alast upp sem hommi í gagnkynhneigðum heimi og í litlu samfélagi. Sem unglingur lærði hann að hata sig, skammast sín og hvernig hann hefur gert það upp orðinn rúmlega fertugur. Hann byggir bókina upp á dagbókum og sendibréfum.  Hér er vitnað í höfundinn. |
| **Pínulítil hversdagsljóð** | Arndís Tyrfingsdóttir frá Ljónsstöðum | Ljóðabók. Höfundur kynnti bókina og las upp úr henni á jólafundi Epsilon-systra á Eyrabakka 27. nóvember sl. Arndís er dóttir Margrétar Steinunnar Epsilon-systur. |